**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 01.02.2022, ora 08.00 – 02.02.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.02.2022, ora 07.00**

**RÂURI**

Debitele au fost, în general, staționare.

Debitele se situează la valori sub mediile multianuale lunare, cu coeficienţi moduli cuprinşi între 30-80%, mai mari (în jurul și peste normalele lunare) pe râurile din bazinele hidrografice: Someșul Mic, bazinul superior al Ialomiței, cursurile superioare ale Sucevei, Moldovei, Trotuşului și mai mici (sub 30%) pe râurile din bazinele hidrografice: Crișul Negru, Crișul Alb, Bega Veche, Timiș, Moravița, Caraș, Nera, Vedea, Bârlad și bazinele mijlocii şi inferioare ale Jiului și Oltului.

Formaţiunile de gheaţă (predominant gheață la maluri, năboi, pod de gheață), existente pe majoritatea râurilor din zonele de deal şi munte, s-au menținut fără modificări importante.

Nivelurile pe râuri la stațiile hidrometrice s-au situat sub **COTELE DE ATENȚIE..**

Debitele vor fi, în general, staționare, exceptând cursurile mijlocii și inferioare ale Someșului (aval s.h. Dej), Crișului Negru, Crișului Alb și cursul inferior al Mureșului unde vor fi în ușoară scădere.

Formațiunile de gheață (gheață la maluri, năboi, pod de gheață) existente pe majoritatea râurilor din țară se vor menține fără modificări importante.

Nivelurile pe râuri la stațiile hidrometrice se vor situa sub **COTELE DE ATENȚIE.**

**A.B.A. Prut-Bârlad**

Județul Iași:

* Se mențin prevederile din „Planul de restricții și folosire a apei în perioade deficitare”, treapta a II-a pentru: S.C. PISCICOLA S.RL. Iași, S.C. Noralex S.A. Iași și S.C. CC & PES S.R.L. Iași, prin reducerea debitelor la sursă (r.Miletin – ac.Hălceni).

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

**DUNĂRE**

Debitul la intrarea în țară (secțiunea Baziaș) în intervalul 01.02.2022 – 02.02.2022 a fost în scădere, având valoarea de 3400 m3/s, sub media multianuală a lunii februarie (5300 m3/s).

În aval de Porţile de Fier, debitele au fost în scădere la Gruia și pe sectorul Zimnicea – Tulcea și în creștere pe sectorul Calafat – Tr. Măgurele.

Debitul la intrarea în țară (secțiunea Baziaș) va fi în scădere (3300 m3/s).

În aval de Porțile de Fier debitele vor fi în scădere pe sectoarele Gruia – Calafat și Oltenița – Tulcea și în creștere pe sectorul Bechet – Giurgiu.

**2.** **Situația meteorologică în intervalul 01.02.2022, ora 08.00 – 02.02.2022, ora 06.00**

**ÎN ŢARĂ**

Vremea a fost, în general, închisă, iar valorile termice diurne s-au situat în jurul celor caracteristice perioadei în regiunile intracarpatice, în timp ce în restul teritoriului au fost mai ridicate. Pe parcursul zilei a nins slab în Maramureș, local în Transilvania și la munte și pe arii mai restrânse în Crișana, unde a început să ningă și spre finalul intervalului. Spre seară și noaptea aria precipitațiilor s-a extins în Dobrogea și în sudul și sud-estul Munteniei; la început acestea au fost sub formă de ploaie, apoi și lapoviță sau ninsoare. Vântul a suflat slab și moderat, cu unele intensificări la altitudini foarte mari. Stratul de zăpadă măsura *-în platformele stațiilor meteorologice-* în zona montană, până la 219 cm în Munţii Făgăraş, la peste 2000 m altitudine, local în Maramureș şi Transilvania (până la 28…34 cm) și pe arii restrânse în Moldova (până la 7 cm) şi în dealurile din Banat şi Crişana (până la 2...7 cm). Temperaturile maxime s-au încadrat între -3 grade la Joseni și 8 grade la Râmnicu Vâlcea, Slatina, Pătârlagele, Drobeta-Turnu Severin, Drăgășani, Mangalia, Focșani, Hârșova și Fetești, iar la ora 06.00 valorile termice erau cuprinse între -8 grade la Bistrița și Câmpeni și 3 grade la Sfântu Gheorghe - Deltă.

**LA BUCUREŞTI**

Valorile termice diurne, în scădere ușoară față de ziua precedentă, s-au situat în continuare peste normele caracteristice perioadei. Cerul a avut înnorări, iar vântul a suflat slab și moderat. Temperaturile maxime au fost de 6 grade la Afumați și 7 grade la Filaret și Băneasa, iar la ora 06.00 se înregistrau 0 grade la toate stațiile meteo.

**3. Prognoza meteorologică în intervalul 02.02.2022, ora 08.00 – 03.02.2022, ora 08.00**

**ÎN ŢARĂ**

Vremea va fi, în general, închisă în vestul, centrul și nord-vestul țării, unde temporar vor fi precipitații, pe arii restrânse moderate cantitativ - mixte în Banat și Crișana și mai ales ninsori în Maramureș și Transilvania. La munte va ninge. În celelalte regiuni cerul va fi variabil, cu nebulozitate și precipitații mixte în prima parte a intervalului, în extremitatea de sud-est și cu totul izolat în rest. Vântul va sufla slab și moderat, cu unele intensificări la munte, în special pe creste, viscolind ninsoarea, dar pe arii mai restrânse și pentru intervale mai scurte de timp și în Crișana, Banat, Oltenia, Transilvania și Moldova. Temperaturile maxime se vor încadra între -1 și 7 grade, iar cele minime între -6 și 2 grade. Izolat vor fi condiții de polei și ceață.

**LA BUCUREŞTI**

Valorile termice vor fi apropiate de cele din ziua anterioară. Cerul va fi variabil, cu înnorări la începutul și sfârșitul intervalului, însă probabilitatea pentru precipitații va fi redusă. Vântul va sufla slab și moderat. Temperatura maximă va fi de 5...7 grade, iar cea minimă de -3...-1 grad.

1. ***CALITATEA APELOR***

***Agenția pentru Protecția Mediului Iași*** revine cu informații suplimentare referitor la poluarea accidentală a cursului de apă Bahlui- 25 m aval pod CF Podu Iloaiei, cu ape uzate insuficient epurate prin gura de evacuare ce aparține SC FERMADOR SRL - Abator Podu Iloaiei, produsă în data de 28.01.2022, ora 10.00, menționând următoarele:

* Reprezentanții Laboratorului C.A. - ABA PRUT BÂRLAD s-au deplasat în teren, la data de 28.01.2022, pentru recoltare de probe de apă în vederea efectuării analizelor fizico-chimice, precum şi luarea măsurilor ce se impun.
* În urma deplasării la teren a reprezentanților ABA Prut-Bârlad şi SGA Iaşi s-a constatat că nu se mai evacuau ape uzate prin gura de evacuare aparținând SC FERMA DOR SRL, iar pe zona afectata a cursului de apă pe cca. 100 m, la suprafața r.Bahlui se regăsea o peliculă de culoare brun-roșcat şi spumă.
* Reprezentanți ai SC FERMADOR SRL au intervenit pe sectorul cursului de apă folosind 3 baraje plutitoare la cca. 200 m amonte de confl. cu r. Bahluieţ, pentru limitarea răspândirii poluării spre aval, iar pe sectorul afectat s-a intervenit pentru preluarea şi îndepărtarea peliculei şi spumei plutitoare.
* Având în vedere faptul că rezultatele analizelor fizico chimice ale apei, pe proba prelevată la data de 31.01.2022, au fost comparabile cu cele obtinuţe din monitorizarea periodică a calității corpului de apă Bahlui - confl. Bahlueţ - confl. Jijia, la data de 31.01.2022, ora 15:10, **poluarea a fost sistată**.
1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 31.01.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon) și nici a valorii limita zilnice (50 µg/m3) pentru indicatorul particule in suspensie cu diametrul sub 10 microni (PM10).

1. **În domeniul solului și vegetației**

***Agenția pentru Protecția Mediului Dâmbovița*** informează despre producerea, la data de 01.02.2022, ora 10:50, pe raza comunei Șelaru, unei poluări accidentale a solului (cca 500 mp teren agricol si aliniament drum DJ 503) din cauza spargerii conductei de pompare țiței de la Parc 3 Stefan cel Mare la Stația de colectare, separare și distribuție a țițeiului (SCSDT) Poeni, Sector de Producție Preajba Nord, aparținând SC OMV PETROM SA, zona producție Valahia. Urmare a spargerii conductei s-a deversat un amestec de cca 80 litri țiței și 900 litri apă sărată. Măsuri întreprinse: oprirea pompării, închiderea și izolarea conductei, montarea unei șarniere, executarea unor gropi de colectare, vidanjarea produsului petrolier, împrăștierea de material absorbant biodegradabil Grafysorber, remedierea terenului afectat.

***Direcția Silvică Prahova*** informează despre producerea, la data de 29.01.22, ora 14.20, unui incendiu care a afectat 0,15 ha litiera într-o pădure privata pe raza comunei Mireșu, O.S. Vărbila, județul Prahova. Incendiul a fost stins in aceeași zi, la ora 16.10 prin intervenția a 3 silvicultori. Cauza: foc nesupravegheat propagat de pe islazul comunal.

***Direcția Silvică Dâmbovița*** informează despre producerea, în data de 29.01.22, ora 14.45, unui incendiu care a afectat 1,9 ha litiera într-o pădure privata pe raza comunei Ludești, O.S. Valea Mare, județul Dâmbovița. Incendiul a fost stins in aceeași zi, la ora 18.30, prin intervenția a 2 silvicultori și 2 cetățeni. Cauza: incendierea vegetației uscate de pe teren învecinat.

***Direcția Silvică Dâmbovița*** informează despre producerea, la data de 30.01.22, ora 15.00, unui incendiu care a afectat 1 ha litieră și vegetație ierboasă într-un fond forestier de stat pe raza loc Aninoasa, O.S. Târgoviște. Incendiul a fost stins in aceeași zi, la ora 19.00, prin intervenția a 2 silvicultori, 6 pompieri, 2 polițiști și 6 cetățeni. Cauza: incendierea vegetației uscate de pe teren învecinat.

***Direcția Silvică Gorj*** informează despre producerea, la data de 31.01.22, ora 14.00, unui incendiu care a afectat 4,5 ha litieră într-un fond forestier pe raza loc Crușeț, O.S. Hurezani. Incendiul a fost stins in aceeași zi, la ora 17.30, prin intervenția unui silvicultor și a 7 cetățeni. Cauza: foc nesupravegheat de pe teren învecinat.

***Direcția Silvică Gorj*** informează despre producerea, la data de 29.01.22, ora 16.30, unui incendiu care a afectat 14,5 ha litieră într-un fond forestier pe raza loc Licurici, OS Cărbunești. Incendiul a fost stins în 30.01.2022, la ora 12.30, prin intervenția unui silvicultor și a 17 cetățeni. Cauza: incendierea vegetației pe teren învecinat.

***Direcția Silvică Dolj*** informează despre producerea, la data de 31.01.22, ora 10.00, unui incendiu care a afectat 0,5 ha litieră într-un fond forestier pe raza loc Desa, O.S. Calafat. Incendiul a fost stins in aceeași zi, la ora 12.30, prin intervenția 2 silvicultori, 8 pompieri si a 7 cetățeni. Nu se cunosc cauzele declanșatoare.

***Direcția Silvică Mehedinți*** informează despre producerea, la data de 31.01.22, ora 12.00, unui incendiu care a afectat 9,2 ha litieră într-un fond forestier pe raza loc Lupșa de Sus, OS Corcova. Incendiul a fost stins in aceeași zi, la ora 16.00, prin intervenția unui silvicultor si a 7 cetățeni. Nu se cunosc cauzele declanșatoare.

***Direcția Silvică Mehedinți*** informează despre producerea, la data de 30.01.22, ora 13.30, unui incendiu care a afectat 62,19 ha litieră într-un fond forestier pe raza loc Gârbovățul de Jos, OS Corcova. Incendiul a fost stins in aceeași zi, la ora 21.30, prin intervenția unui silvicultor, 4 pompieri, 1 polițist si a 4 cetățeni. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA DE COMUNICARE, TRANSPARENȚĂ ȘI IT**